Cu mai puțin de 30 de zile înainte de alegerile pentru Primăria Capitalei, nenumăratele sondaje care au fost date publicității nu par să cadă deloc de acord asupra gradului de susținere al principalilor candidați. Primarul Nicușor Dan apare cel mai adesea în fruntea acestor sondaje, cu excepții chiar și aici, însă nu există o imagine clară în ceea ce privește avansul față de contracandidații săi. Lucrurile însă nu stăteau diferit nici în 2020, cu multe sondaje ce au ieșit cu cifre ce aveau să fie contrazise în ziua alegerilor.
În septembrie 2020, cu trei zile înainte de alegerile pentru Primăria Capitalei, un sondaj IRSOP (o casă care acum în 2024 nu a realizat sondaje de opinie) o dădea favorită pe Gabriela Firea, cu 42% din voturi, urmată fiind de Nicușor Dan, care era creditat cu 35%, și fostul președinte, Traian Băsescu, așteptat să obțină circa 15% din voturi. Călin Popescu Tăriceanu, care își juca ultima carte de a rămâne în politică, era cotat cu 3%, la o prezență la vot de 45%. Citește mai mult pe fanatik.ro
Articol susținut de fanatik.ro